I ha leider nid würklich ä Plan gha wo dure, drum hani biz müese improvisiere, und bi viel uf Teerstroose glandet. Aber d`Gegend find i trotzdäm immerno umwärfend! Scho gli simmer z`Hasle unde gsi, und hei dört inere Bäckerei (die hätte au sälber Schoggi gmacht, aber sou tüür!) schnäll öbbis zum Zmittag chönne go hole. D`Lüt hei extrem blöd gluegt. Dr Isard hani dusse ans Gländer vonere Unterfüerig bunde, dr Ben het näbedra gwartet, und ich bi mit  Huet und Mantel alwä scho au irgendwie no ä spezielli Erschiinig ;o) Aber i finds jo härzig. Gegenüber hätts no ä Kiosk gha (Kaugummi!!!), aber i ha nid welle riskiere dass dr Isard no dört ane schisst, so grad vor s`Schaufänster, das wär denn doch z`viel gsi ;o)